Rajasthan
जोधपुर की युवती जादूगर आंचल ने मुंह पर काला कपड़ा बांधकर बिना देखे ही शहर की सड़क पर गाड़ी चलाई। ये देखकर राहगीर भी हैरान रह गए।
आंचल ने लोगों से मतदान के लिए कुछ अलग तरीका अपनाया है। उन्होंने मुंह पर काला कपड़ा बांधकर करीब 15 किलोमीटर तक गाड़ी चलाई जो आज पूरे राजस्थान में चर्चा का विषय बना हुआ है।
जादूगर आंचल मूल रूप से राजस्थान के सीकर जिले के बाजोर गांव की रहने वाली है। जिसने महज 12 साल की उम्र में ही जादू की कला सीख ली थी।
जादूगर आंचल ने केवल इंडिया ही नहीं बल्कि करीब 40 देशों में अपने जादू के शो किए हैं। विदेशों में भी आंचल ने बड़ी उपलब्धियां हासिल की हैं।
वर्तमान में वह जोधपुर जिले में अपना एक मैजिक शो कर रही हैं। गुरुवार को आंचल ने बिना देखे गाड़ी चलाने के साथ लोगों से सोच समझकर वोट करने की अपील की।